Jelka kompanije Henkel proglašena za najlepšu u okviru humanitarne manifestacije hotela Hyatt Regency Beograd

Tradicionalno, i ove godine, hotel Hyatt Regency Beograd organizovao je izbor za najlepšu novogodišnju jelku, manifestaciju humanitarnog karaktera, a jelka kompanije Henkel ponosno je ponela titulu za najlepšu, proglašenu od strane stručnog žirija.

Ovogodišnja tema za dekoraciju jelki pod nazivom „Sanjajmo zajedno“ donela je posebnu inspiraciju svim kompanijama učesnicama, međutim, svojom kreativnošću posebno se istakao Henkel.

„Kada smo dobili poziv da učestvujemo u ovoj divnoj manifestaciji, prva pomisao, koja nam je poslužila kao inspiracija, bio je Hari Poter, dečak koji je poveo milione dece širom sveta u svet čarolije. Vredne ručice dece naših zaposlenih učestvovale su u pravljenju ukrasa za jelku i sve to kako bi pomogli drugarima iz istočne Srbije da dobiju vrtić. Drago nam je da smo i ove godine deo ovako lepe akcije i hvala svima koji su nam pružili podršku“, izjavila je Milica Šljivančanin, Menadžerka za razvoj kategorija i marketing u prodaji u Henkelu.

Ukupan iznos participacije kompanija učesnica od 12.750 evra, biće doniran Fondaciji Novak Đoković za adaptaciju i opremanje vrtića „Naša radost” u Boljevcu, čije će otvaranje omogućiti da još 25 mališana krene u vrtić.

**O Henkelu**

Henkel posluje širom sveta sa uravnoteženim i raznovrsnim portfoliom. Kompanija zauzima vodeće pozicije sa svoja tri poslovna sektora u oblastima industrijskog tržišta, kao i proizvoda široke potrošnje, zahvaljujući jakim brendovima, inovacijama i tehnologijama. Henkelov sektor Adhezivi Tehnologije je svetski lider na tržištu lepkova – u svim industrijskim segmentima u svetu. Sa sektorima Deterdženti i kućna hemija i Beauty Care, Henkel zauzima vodeće pozicije na mnogim tržištima i kategorijama širom sveta. Osnovan 1876. godine, Henkel iza sebe ima više od 140 godina uspešnog poslovanja. U 2020. godini, kompanija Henkel ostvarila je prodaju veću od 19 milijardi evra i korigovani operativni profit od oko 2,6 milijardi evra. Henkel zapošljava više od 53.000 ljudi širom sveta – predan i veoma raznovrstan tim, ujedinjen snažnom korporativnom kulturom, zajedničkim ciljem da ostvari održivi standard, kao i zajedničkim vrednostima. Kao priznati lider u održivosti, Henkel se nalazi na najvišim pozicijama mnogih međunarodnih indeksa i lista. Henkelove prioritetne akcije izlistane su u nemačkom indeksu DAX. Za više informacija, posetite [www.henkel.com](http://www.henkel.com).

Kontakt Jelena Šarenac Jelena Stojanović

Telefon +381 11 207 22 09 +381 11 207 21 86

E-mail jelena.sarenac@henkel.com jelena.stojanovic@henkel.com